		Etiketa schválená: 29.11.2024
Prípravok na ochranu rastlín pre profesionálnych používateľov
BANDERA®

Selektívny herbicíd so systémovým účinkom vo forme suspenzného koncentrátu na báze oleja (OD) určený na postemergentné ničenie jednoročných tráv a jednoročných dvojklíčnolistových burín v kukurici.

ÚČINNÉ LÁTKY
	Nicosulfuron
	40 g/l 
(4,2 % hm)
	



Látky nebezpečné pre zdravie, ktoré prispievajú ku klasifikácii prípravku:	
nicosulfuron CAS No. 111991-09-4 

OZNAČENIE PRÍPRAVKU
	[image: C:\Users\knapp\Desktop\clp\Aquatic-pollut-red.gif]

	GHS09



Pozor
	H410
	Veľmi toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P270
	Pri používaní výrobku nejedzte, nepite ani nefajčite.

	P273
	Zabráňte uvoľneniu do životného prostredia.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH 401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
	


SP1	Neznečisťujte vodu prípravkom alebo jeho obalom. (Nečistite aplikačné zariadenia v blízkosti povrchových vôd/zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 5m.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo2	Pre ryby a ostatné vodné organizmy jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie Typhlodromus pyri a Aphidius rhopalosiphi s prijateľným rizikom.

Zákaz používania prípravku v 1. ochrannom pásme zdrojov pitných vôd!
PHO1	Prípravky sú vylúčené z použitia vo vnútornej časti 2. ochranného pásma zdrojov podzemných i povrchových vôd (pokiaľ nie je v konkrétnych prípadoch 2. ochranné pásmo rozdelené na vnútornú a vonkajšiu časť, platí zákaz pre celé 2. pásmo).
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode! 
Uložte mimo dosahu zvierat a krmív pre zvieratá !
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	

	Držiteľ autorizácie:

	Albaugh TKI d.o.o. 
Grajski trg 21, 2327 Rače 
Slovinská republika

	
	

	Číslo autorizácie ÚKSÚP:
	20-1026-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie:

	1 l HDPE fľaša 
5 l  a 10 l HDPE kanister 

	
	


BANDERA®  je ochranná známka  alebo obchodný názov spoločnosti Albaugh, LLC alebo pridruženej spoločnosti. 

PÔSOBENIE PRÍPRAVKU
Prípravok BANDERA je selektívny herbicíd obsahujúci účinnú látku nicosulfuron zo skupiny sulfonylmočovín. 
Mechanizmom účinku je inhibícia enzýmu acetolaktát syntézy (ALS) nevyhnutného pri syntéze alifatických aminokyselín.
Rastliny prípravok prijímajú prevažne listami, v menšej miere koreňmi a transportujú ho do všetkých častí.
Prípravok BANDERA inhibuje rast burín, krátko po aplikácii zastavuje delenie buniek a rast citlivých burín. 

Spektrum herbicídneho účinku:
Citlivé buriny: ježatka kuria, mätonoh mnohokvetý, mätonoh trváci, lipnica ročná, lipnica pospolitá, moháre, psiarka roľná, stoklasy, výmrv obilnín, láskavec ohnutý, pakosty, hluchavka purpurová, horčica roľná, hviezdica prostredná, peniažtek roľný, fialka roľná.
Stredne citlivé buriny: kapsička pastierska, mrlík biely, pohánkovec ovíjavý, ľuľok čierny.

NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	kukurica
	jednoročné trávy, jednoročné dvojklíčnolistové buriny
	1 l
	AT
	na zrno, na siláž


AT – ochranná doba je daná odstupom medzi termínom aplikácie a zberom
POKYNY PRE APLIKÁCIU
Dávka vody: 200-400 l vody /ha
Maximálny počet aplikácií : 1x za vegetačné obdobie

Prípravok BANDERA aplikujte na jar, v období, keď má kukurica dva až osem listov (BBCH 12 – BBCH 18). 
Najlepšie výsledky dosiahnete aplikáciou pri optimálnej pôdnej vlhkosti, teplote a relatívnej vlhkosti vzduchu. Dvojklíčnolistové buriny sú najcitlivejšie vo fáze 2-4 pravých listov (BBCH 12 – BBCH 14), jednoročné trávy vo fáze odnožovania (BBCH 20). Je nutné zabezpečiť rovnomernú aplikáciu postreku. Ošetrujte pri teplotách +10 až +25C!
Herbicídny účinok môže byť zoslabený v prípade, že aplikácia bola uskutočnená za chladného alebo dlhodobejšieho suchého počasia alebo na zoslabený porast kukurice vplyvom nevhodných pôdnych, poveternostných podmienok alebo nedostatočnou výživou.
Prípravok BANDERA môžete používať na všetkých typoch pôd.

Upozornenie:
[bookmark: _GoBack]Vyhnite sa aplikácii prípravku BANDERA, keď sa očakáva dážď do 12 hodín po ošetrení.
Nepoužívajte prípravok BANDERA v cukrovej a osivovej kukurici: niektoré línie môžu byť nedostatočne tolerantné. Konzultujte citlivosť u dodávateľa osiva.
Neošetrujte prípravkom BANDERA porasty ktoré boli pred výsevom ošetrené orgánofosfátovými pôdnymi insekticídmi. Citlivosť konzultujte u dodávateľa osiva.
Pokiaľ boli organofosfátové insekticídy použité na list tak BANDERA aplikujte najskôr 7 dní po ich aplikácii. Nepoužívajte organofosfátové insekticídy skôr ako 4 dni po aplikácii herbicídu BANDERA.
Pri aplikácii dôsledne kontrolujte presnosť a zabráňte prekrývaniu postrekových pásov.
Prípravok aplikujte v doporučených aplikačných dávkach na zdravý porast. 
Neošetrujte prípravkom BANDERA porasty trpiace stresom.
Nepoužívajte prípravok BANDERA v množiteľských porastoch.
Nepoužívajte prípravok BANDERA v kombinácii s predošlým alebo následným ošetrením akýmikoľvek inými prípravkami na báze sulfonylmočoviny, ani ho nepoužívajte na prípravu postrekových zmesí s takýmito prípravkami.
Prípravok BANDERA nemiešajte s listovými a tekutými hnojivami.
Prípravok BANDERA neodporúčame kombinovať s prípravkami na báze bentazonu. 

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Ak je prípravok aplikovaný v súlade s platnou etiketou tak je tolerantný k ošetrovaným plodinám. Prípravok BANDERA môže byť aplikovaný v uvedených rastových fázach vo všetkých registrovaných odrodách kukurice. Po ošetrení v rastovej fáze 2-8 pravých listov môže porast mierne zožltnúť, zakrpatieť, stratiť vitalitu po dobu 7-14 dní. Tieto zmeny porastu však neovplyvňujú výšku úrody.
Citlivé hybridy kukurice môžu byť poškodené, pokiaľ nočné teploty po aplikácii klesnú pod bod mrazu. Ošetrenia v priebehu alebo bezprostredne po období vysokých rozdielov medzi nočnými a dennými teplotami môžu tiež znížiť herbicídny účinok.

OPATRENIA PROTI VZNIKU REZISTENCIE
Účinná látka nicosulfuron patrí podľa HRAC do skupiny HRAC 2 (pôvodne B). Na obmedzenie rizika vzniku rezistencie neaplikujte tento prípravok ani iný s rovnakým mechanizmom účinku (inhibítory ALS - sulfonylmočoviny, triazolpyrimidiny, triazoliny) na rovnakom pozemku po sebe bez prerušenia ošetrením iným herbicídom s odlišným mechanizmom účinku. Dodržujte predpísanú aplikačnú techniku a prípravok aplikujte iba za vhodných poveternostných podmienok v odporúčaných rastových fázach burín a dávkach.

VPLYV NA ÚRODU
Aplikácia prípravku nemá negatívny vplyv na úrodu.

VPLYV NA NÁSLEDNÉ, NÁHRADNÉ A SUSEDIACE PLODINY
[bookmark: OLE_LINK1]Účinná látka nicosulfuron je v pôde rýchle degradovaná. Po plodinách ošetrených herbicídom BANDERA je možné v bežnom osevnom postupe a po orbe vysievať ako následné plodiny pšenicu ozimnú a jačmeň ozimný. Všetky ostatné plodiny je možné vysievať počas nasledujúcej jari. Po dlhom období sucha nezaraďujte repku ozimnú alebo medziplodiny.
V prípade nutnosti zaorania ošetreného porastu je možné bez obmedzenia znovu zasiať kukuricu. Prípravok BANDERA nepoužívajte ako jediné ošetrenie v následnej plodine (kukurica po kukurici).

Priamym postrekom ani úletom nesmú byť zasiahnuté susedné porasty ani vodné toky, vodné plochy a priekopy.

VPLYV NA UŽITOČNÉ A INÉ NECIEĽOVÉ ORGANIZMY
Pri dodržaní dávky a podmienok  aplikácie nemá nepriaznivé účinky na užitočné a iné necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aby nedošlo neskôr k poškodeniu iných plodín ošetrovaných postrekovačom, v ktorom bol prípravok BANDERA, musia byť všetky stopy prípravku z postrekovača odstránené ihneď po ukončení postreku podľa nasledujúceho postupu:
1) Okamžite po ošetrení nádrž vyprázdnite a zvonku opláchnite čistou vodou.
2) Po vyprázdnení nádrže dôkladne vypláchnite nádrž, ramená a trysky čistou vodou.
3) Naplňte nádrž do polovice čistou vodou a pridajte odpovedajúce množstvo čistiaceho prípravku, zamiešajte a opäť prepláchnite ramená a trysky. Nádrž znovu naplňte a nechajte 15 minút stáť bez miešania, znovu prepláchnite ramená a trysky a nádrž vyprázdnite.
4) Trysky a sitká musia byť čistené oddelene pred zahájením aj po ukončení oplachovania čistiacim roztokom a prepláchnuté čistou vodou.
5) Nádrž, ramená, hadice a trysky prepláchnite čistou vodou (min. 1/10 objemu nádrže) a nádrž vypustite.
Čistené zariadenia a stroje nevyplachujte na ornej pôde ani v dosahu zdrojov podzemných a recipientov povrchových vôd.

BEZPEČNOSTNÉ OPATRENIA
Ochrana dýchacích ciest: za normálnych okolností nie sú potrebné prostriedky na osobnú ochranu dýchacích ciest. Pokiaľ nie sú zavedené efektívne technické opatrenia, môže byť potrebné použiť dýchací prístroj s filtrom na prachové častice.
Ochrana rúk: noste vhodné gumové alebo plastové rukavice (EN 374) odolné voči chemikáliám.
Poznámka: Pri výbere špecifických vhodných rukavíc pre príslušné použitie a trvanie expozície by ste mali brať do úvahy všetky faktory pracovného prostredia, ako sú napríklad: ďalšie používané chemikálie, fyzikálne faktory (možnosť prerezania, pretrhnutia, tepelná ochrana), ako aj špecifikácia a odporúčania výrobcu rukavíc.
Ochrana očí a tváre: okuliare a tvárový štít (ochrana očí a tváre by mala mať certifikát EN 166).
Ochrana pokožky a tela: nepriepustný ochranný odev. Stanovte úroveň expozície a vyberte chemicky odolný odev na základe potenciálneho kontaktu alebo prieniku materiálu.
Po vyzlečení ochranného odevu sa umyte mydlom a vodou. Pred ďalším použitím znečistený odev operte alebo použite jednorazové vybavenie (odev, zásteru, rukavice, čižmy a pod.).

Poškodené osobné ochranné pracovné prostriedky (napr. pretrhnuté rukavice) urýchlene vymeňte.
Pri práci a po nej až do vyzlečenia ochranného odevu a dôkladného umytia celého tela teplou vodou a mydlom nie je dovolené piť, jesť, ani fajčiť! Pri manipulácií zabráňte postriekaniu pokožky a vniknutiu prípravku do očí!
Zabráňte nadýchaniu sa  postrekového aerosólu - postrekovať možno len za bezvetria alebo pri miernom vánku, pričom prúdenie vzduchu musí byť v smere od pracujúcich. 
Informujte svojho zamestnávateľa, že používate kontaktné šošovky. Pri príprave postrekovej kvapaliny ani pri postrekovaní kontaktné šošovky nepoužívajte. Pri práci je vhodným doplnkom vybavenia operátora nádoba s vodou, poprípade špeciálna nádobka na vyplachovanie očí.

Prípravok BANDERA je suspenzný koncentrát na báze oleja, vo vode je rozpustný.
Prípadný požiar haste najlepšie hasiacou penou, hasiacim práškom, eventuálne pieskom alebo zeminou. Vodu použite iba výnimočne, a to len vo forme jemnej hmly a nie silným prúdom a len v tých prípadoch ak je zaručené, že kontaminovaná voda neprenikne do verejnej kanalizácie, nezasiahne zdroje podzemnej ani povrchovej vody a poľnohospodársku pôdu.
Pri požiarnom zásahu použite izolačné dýchacie prístroje, pretože pri horení môže dochádzať ku vzniku toxických splodín.

PRVÁ  POMOC
	Všeobecné pokyny:

	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.), alebo v prípade iných ťažkostí kontaktujte lekára.

	Pri nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky:
	Odložte kontaminovaný/nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte.

	Pri zasiahnutí očí:
	Vypláchnite oči podobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich. 

	Pri náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informácie z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrum – Klinika pracovného lekárstva a toxikológie, Limbová 5, 833 05 Bratislava, tel. č. +421 (0)2 54 774 166.

SKLADOVANIE
Prípravok BANDERA skladujte v originálnych pevne uzatvorených obaloch v chladných, suchých a vetrateľných miestnostiach oddelene od potravín, nápojov, krmív, osív, hnojív, dezinfekčných prostriedkov a obalov od týchto látok pri teplotách nepresahujúcich + 25°C. Chráňte pred priamym slnečným žiarením a sálaním tepelných zdrojov. Neskladujte s oxidačnými činidlami a zásadami.
Doba skladovateľnosti prípravku pri správnom skladovaní v pôvodných neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

Doplňujúce informácie držiteľa registrácie:
Prípravok používajte výhradne v súlade s návodom na použitie. Spoločnosť Albaugh nepreberá zodpovednosť za škody spôsobené nesprávnym použitím či skladovaním prípravku.

